มีอาการปวดหัว หนักตรงต้นคอ เมื่อยตัว เวียนหัวตาลาย หนาวๆ ตัวอุ่นๆ ค่ะ อยู่ดีๆก็เป็นค่ะ
สวัสดีครับ จากข้อมูลสถิติที่ผ่านมา อาการของโรคโควิด 19 จะประกอบด้วยอาการไข้สูง ไอ หายใจหอบเหนื่อย ดังนั้น อาการปวดศีรษะ อาจเกิดจากอาการปวดศีรษะไมเกรน หรือ ความเครียด อาการปวดเมื่อยตามตัว น่าจะเป็นอาการกล้ามเนื้ออักเสบมากกว่าครับ ส่วนอาการเวียนศีรษะอาจเกิดจากความผิดปกติในระบบประสาทหู เช่น อาการน้ำในหูไม่เท่ากัน ประสาทหูอักเสบ หรือ ความดันโลหิตต่ำ หากกังวลเรื่องตัวอุ่น ก็แนะนำให้ใช้ปรอทวัดไข้โดยตรง จะแม่นยำกว่าครับเบื้องต้น ขอแนะนำให้พักผ่อนมากๆ ดื่มน้ำเยอะๆ ไม่ลุกนั่งเร็วจนเกินไป เพราะอาจทำให้เวียนศีรษะซ้ำได้ แต่ ณ ตอนนี้ คงยังไม่เหมือนโรคโควิด จึงไม่ต้องกังวลนะครับแต่หากมีอาการไข้สูง หรือ ปวดศีรษะไม่หาย ก็ควรพบแพทย์เพื่อตรวจรักษาต่อไปครับ